Praksisoppgave STM og SRLE 3BLUDEL

Praksis 5. semester
Periodens hovedtema: Ledelse av barn og barnehagen
Praksisoppgave – Forarbeid:
· Lag en presentasjon av dere selv med tekst og bilde.​​
· Noter ned noen forventinger til deg selv, praksislærer og praksisperioden generelt. Dette kan være et godt utgangspunkt for første samtale.

Praksisoppgaver – generelle praksisoppgaver:​

· Lag grovplan for perioden i samarbeid med praksislærer.​
· Samtal med praksislærer om vurderingskriteriene for praksisperioden.​
· Lever veiledningsgrunnlag i forkant av veiledning, samt didaktiske planer til før- og etterveiledning til praksislærer, til avtalt tid, som praksislærere gir skriftlig tilbakemelding på. ​
· Skriv kort referat fra veiledning og evt. andre møter studentene er med på.

Praksisoppgaver – oppgaver særlig knyttet til fag: STM & SRLE
· Observer og dokumenter barnas interesser gjennom en form for pedagogisk dokumentasjon. ​
· Med utgangspunkt i barnas interesser og dokumentasjonene: planlegg, gjennomfør og evaluer et arbeid der du bruker to ulike muntlige fortellinger. Én av de skal inkluderer matematiske perspektiver, og én skal synliggjøre kulturelt og/eller religiøst mangfold. ​
· Arbeidet skal være med flere barn og minst en medarbeider og gjentas minst to ganger. ​
· Dokumenter arbeidet via notater/*foto og videreutvikle arbeidet mellom første og andre gang ved hjelp av dokumentasjonen. Arbeidet med fortellingene skal også synliggjøres for foresatte gjennom f.eks. bilder, tekst, tegninger, praksisfortellinger, etc, gjerne på fast avsatt sted. ​
· Skriv didaktiske planer knyttet til spesifikke aktiviteter og hverdagssituasjoner etter avtale med praksislærer. Planene skal inneholde evalueringer og forankres i faglitteratur. 

Praksisoppgaven er utviklet med utgangspunkt i følgende læreplanmål fra STM og SRLE, og  vurderingskriterier fra USNs emneplan for praksis (se under):


(SRLE) Studenten kan: 
· planlegge, faglig begrunne og lede didaktiske aktiviteter knyttet til de aktuelle fagområdene  i rammeplan for barnehagen 
· identifisere etiske utfordringer i barnehagens dagligliv, reflektere kritisk over disse og begrunne sine handlingsvalg 


(STM) Studenten kan:
· veilede, lede og kritisk reflektere over arbeid med språk, tekst og matematikk i barnehagen
· være en kompetent og bevisst språklig formidler, muntlig og skriftlig


Vurderingskriterier:

Gjennomgående kriterier:
· Viser evne til å utøve refleksjon over egen yrkesutøvelse samt evne til endring og utvikling. 
· Viser evne til å lede seg selv i møte med praksisfeltet herunder å overholde forpliktelser, avtaler og tidsfrister 
· Bruker sin faglighet til å begrunne valg i arbeidet med å lede og tilrettelegge for barns lek, læring og utvikling 
· Mestrer kommunikasjon og samarbeid med barn, foresatte og personalet, og viser relasjonell kompetanse i samarbeidet 
· Viser evne til å ivareta lek og omsorg, samt fremme læring og danning gjennom sin profesjonsutøvelse 
· Viser progresjon i å knytte teori og praksis sammen, i både muntlig skriftlig formidling


Kriterier for 5.semester:
Vurderingskriterier for 5. semester:
· Viser god kompetanse i å identifisere, drøfte og håndtere etiske dilemmaer i samspill med kollegaer, foresatte og barn
· Samarbeider med hjemmet og har kunnskap om eksterne samarbeidspartnere
· Viser evne til å reflektere kritisk over egen rolle i kommunikasjon med barn, foresatte og ansatte 
· Legge til rette for gode relasjoner, læringssituasjoner og lek mellom voksne og barn og barn imellom, tilpasset ulike aldre og bakgrunner 



 Praksisetterabeid til praksisoppsummeringen ​
– fyll ut disse punktene i powerpointen som ligger i praksisrommet, og ta med til oppsummeringen:

· Hva gjorde du i praksisoppgava di?​​
· Hva syns du gikk bra og hvorfor?​​
· Hva var vanskelig?​
· Hva lærte du av det?​
· Hva vil du ha faglige innspill på?

